
ЕВРАЗИЯ ЭКОНОМИКАЛЫК КОМИССИЯСЫ
КЕҢЕШ

ЧЕЧИМ

	2022-жылдын «19» майы
	         № 85
	   Бишкек шаары




Тарифтик преференцияларды берүү максатында товардын чыгарылган жери жөнүндө сертификаттардын көчүрмөлөрүн пайдалануу жөнүндө


2014-жылдын 29-майындагы Евразия экономикалык бирлиги жөнүндө келишимдин 35-беренесине, Евразия экономикалык бирлигинин Бажы кодексинин 314-беренесинин 5-пунктуна жана  Жогорку Евразия экономикалык кеңешинин 2014-жылдын 23-декабрындагы № 98 чечими менен бекитилген Евразия экономикалык комиссиясынын Иш регламетине 
№ 1 тиркеменин 123-пунктуна ылайык Евразия экономикалык бирлигине мүчө мамлекеттердин экономикалык жана азык-түлүк туруктуулугун камсыз кылууга багытталган чараларды ишке ашыруу максатында, Евразия экономикалык комиссиясынын Кеңеши чечти:
1. Ушул Чечим күчүнө кирген датадан тартып 2023-жылдын 
31-декабрына чейин 2014-жылдын 29-майындагы Евразия экономикалык бирлиги жөнүндө келишимдин 37-беренесинин 4-пунктунда каралган максаттар үчүн товарлардын келип чыккан жерин тастыктоодо товардын чыгарылган жери жөнүндө сертификаттын электрондук же кагаз түрүндөгү көчүрмөсү көрсөтүлгөн сертификаттын түп нускасын милдеттүү түрдө андан ары товарларга декларация катталган күндөн тартып 6 айдан кечиктирбестен берүү шартында берилиши мүмкүн экендиги белгиленсин. Мындай учурда декларант тарабынан көрсөтүлгөн мөөнөттө бажы органына товардын чыккан жери жөнүндө сертификаттын түп нускасын берүү жөнүндө милдеттенме (эркин формада) сертификаттын көчүрмөсүнүн арткы бетине кол менен жазылат же басылат.
2.  Ушул Чечимдин 1-пунктунда көрсөтүлгөн мөөнөттө товардын чыгарылган жери жөнүндө сертификаттын түп нускасы берилбеген учурда товардын чыккан жери тастыкталбаган деп эсептелет.
3.  Бул Чечим расмий жарыяланган датадан тартып 10 календардык күн өткөндөн кийин күчүнө кирет.  

